2024 Summer Paralympics

De **2024 Summer Paralympics** (French: *Jeux paralympiques d'été de 2024*), dem sanso know am as de **Paris 2024 Paralympic Games**, wey dem brand am as **Paris 2024**, be de 17th Summer Paralympic Games, upcoming international multi-sport parasports event govern by de International Paralympic Committee, dem dey cam hold am insyd Paris, France, from 28 August to 8 September 2024. Dese games dey mark de first time Paris go host de Paralympics insyd ein history den de second time wey France go host de Paralympic Games, as Tignes den Albertville jointly host de 1992 Winter Paralympics.

## Bidding process

As part of formal agreement between de International Paralympic Committee den de International Olympic Committee dem first establish insyd 2001, de winner of de bid give de 2024 Summer Olympics sanso for host de 2024 Summer Paralympics.

Secof concerns over number of cities wey withdraw insyd de bid process of de 2022 Winter Olympics den 2024 Summer Olympics, process to award de 2024 den 2028 Games simultaneously to de final two cities insyd de running make dem host de 2024 Summer Olympics; Los Angeles den Paris, na dem approve dem for Extraordinary IOC Session for 11 July 2017 insyd Lausanne. Na dem understand Paris make ebe de preferred host give de 2024 Games. For 31 July 2017, de IOC announce Los Angeles as de sole candidate give de 2028 Games, dey open make dem confirm Paris up to be as hosts give de 2024 Games. Na dem ratify both decisions for de 131st IOC Session for 13 September 2017.

Insyd February 2018, na dem report say de IOC den organizing committee na dem discuss make dem move de Olympics den Paralympics ahead by one week from dema original scheduling, so say de Paralympics go fall within de school holiday period.

## Development den preparations

### Venues
Dem go hold all de Paralympic events insyd den around Paris, wey dey include de suburbs of Saint-Denis den Versailles, & Vaires-sur-Marne wich be just outsyd de city environs.

#### Grand Paris zone

#### Paris Centre zone

#### Versailles zone

#### Outlying venues

#### Non-competitive venues

### Medals
Na dem unveil de designs of de medals give de 2024 Summer Olympics den Paralympics for 8 February 2024; as plus de Olympic medals, de front of de Paralympic medals dey feature embedded original piece of scrap iron wey komot de Eiffel Tower insyd de shape of hexagon, dem engrave plus de Paris 2024 emblem. De obverse dey contain design of de Eiffel Tower view from below, inscriptions insyd braille (writing system wey na dem credit ein development to French educator den inventor Louis Braille), den line patterns wey dem fi use make dem identify de medals by touch.

### Volunteers
Insyd March 2023, dem release applications to be volunteers for de Olympic den Paralympic Games. By May 2023, na dem receive 300,000 applications. Na dem make applicants aware of de status of dema application insyd late 2023, of wich na dem dey expect 45,000 make dem assign dem volunteering position.

### Transportation
Accessibility insyd de transportation network give people plus disabilities na ebe concern; ahead of de Olympics den Paralympics, Paris invest €1.5 billion towards make dem improve de accessibility of transport den local businesses, wey dey include €125 million make dem upgrade ein bus fleet make e accommodate passengers plus wheelchairs, den funding de purchase of wheelchair-accessible taxicabs by operators. However, accessibility of de Paris Métro dey remain limited; as of May 2024, na one of ein 16 lines per be wheelchair-accessible— shortcoming wey na e face criticism from disability advocates den IPC Presido Andrew Parsons.

## De Games

### Opening ceremony
Dem gold hold de opening ceremony for 28 August 2024 for Place de la Concorde. Thomas Jolly direct am den plus choreography by Alexander Ekman, dem go theme de ceremony around de human body den "history and its paradoxes". De Parade of Nations go take place for de Champs-Élysées wey dey start for de Arc de Triomphe den end for Place de la Concorde Urban Sports Park.

### Sports
Na dem announce de programme give de 2024 Summer Paralympics insyd January 2019, plus no changes to de 22 sports from de 2020 Summer Paralympics. Na dem release de first draft of de event schedule for 8 July 2022, plus 549 events insyd 22 sports. Record 235 medal events go be women's events, increase of eight over 2020; wey dey factor dese events den mixed-gender events, dem dey project de number of female participants insyd de Paralympics make e be at least double of dat of Sydney 2000.

Na de IPC consider bids give golf, karate, para dance sport, den powerchair football make dem add dem to de Paralympic programme as fresh sports. Na dem sanso make bids give CP football (football 7-a-side) den sailing—de two sports wey na dem drop dem for 2020—make dem reinstate dem. While na dem select CP football for consideration by de IPC, na dem reject secof lack of reach insyd women dema participation.

Insyd January 2021, na dem declare de International Wheelchair Basketball Federation (IWBF) non-competent by de IPC for violations of ein Athlete Classification Code, wey na dem drop de sport from de Paris 2024 programme. For 22 September 2021, de IPC conditionally reinstate wheelchair basketball dey follow reforms make by de IWBF, subject to compliance measures.

*  Archery (9)
*  Athletics  (164)
*  Badminton (16)
*  Boccia (11)
*  Cycling (51)
**  Road (34)
**  Track (17)
*  Equestrian (11)
*  Football 5-a-side (1)
*  Goalball (2)
*  Judo (16)
*  Paracanoe (10)
*  Paratriathlon (11)

*  Powerlifting (20)
*  Rowing (5)
*  Shooting (13)
*  Sitting volleyball (2)
*  Swimming (141)
*  Table tennis (31)
*  Taekwondo (10)
*  Wheelchair basketball (2)
*  Wheelchair fencing (16)
*  Wheelchair rugby (1)
*  Wheelchair tennis (6)

## Calendar
Na de International Paralympic Committee approve de final schedule, wey na dem release de dates give de upcoming Summer Paralympics games for 2 February 2023.

: *All times den dates dey use Central European Summer Time (UTC+2)*



## National Paralympic Committees wey dey participate
De following be list of National Paralympic Committees wey get at least one athlete wey qualify for de 2024 Paralympics. Dem dey expect Eritrea, Kiribati den Kosovo make dem make dema Paralympic debuts for dese games.

NPCs wey dey return to de Paralympics after absence wey include Bangladesh (2008). Solomon Islands, Vanuatu (2012). East Timor, Macau, Myanmar den Tonga, Trinidad and Tobago, Turkmenistan (2016).

**Number of athletes by National Paralympic Committee**
As of 26 August 2024

## Marketing

### Emblem den branding
De emblem for de 2024 Summer Olympics den Paralympics (stylized rendition of Marianne) na dem unveil am for 21 October 2019 for de Grand Rex. For de first time, Paralympic Games go share de same emblem as dema corresponding Olympics, plus no difference anaa variation. Paris 2024 presido Tony Estanguet state say na dem intend de decision make e reflect de two events dey share single "ambition", dey explain say "in terms of legacy we believe that in this country we need to strengthen the place of sport in the daily life of the people, and whatever the age, whatever the disability or not, you have a place and a role to play in the success of Paris 2024".

De official posters give dese Olympics den Paralympics by Ugo Gattoni (wich dey feature stylized Paris landscape plus themed depictions of ein landmarks den venues) na dem sanso design as single piece, dem split am insyd halves wey dey represent each event.

### Mascots
De mascots of Paris 2024, De Phryges, na dem unveil for 14 November 2022. Na dem be pair of anthrophomorphic Phrygian caps, wich na dem regard am as historical symbol of liberty den freedom insyd France. De Phryge dey represent de Paralympics wear wey dey run blade for one of ein legs, dey mark de first time since 1994 wey na dem depict Paralympic mascot plus visible disability.

## Broadcasting

For de first time, Olympic Broadcasting Services (OBS) go provide live telecasts give all 22 Paralympic sports— increase from 19 insyd Tokyo. Insyd 175 countries wer na dem no sell broadcast rights, dem go stream de Games for YouTube top via partnership plus de IPC, wey dey include event coverage, highlights den YouTube Shorts content, as well as multi-view support.

For conjunction plus de Olympic Games, de French national public television broadcaster France Télévisions acquire rights to de 2024 Summer Paralympics, wey dem go make de broadcasts primarily for dema main channels France 2 den France 3 top. For 28 August 2020, Channel 4 renew ein rights to de Paralympics insyd de United Kingdom thru 2024; coverage go be broadcast for Channel 4 television, streaming, den Channel 4 Sport channels for YouTube top. Channel 4 notably hire actress Rose Ayling-Ellis as presenter, plus de broadcaster dey state say she go be de first deaf person make she ever serve as correspondent for live sports broadcast top. 

CBC Sports renew ein Canadian rights to de Paralympics give 2024 den 2026, for partnership plus de Canadian Paralympic Committee; dis go be de final on-air role for long-time CBC Sports anchor Scott Russell before ein retirement from broadcasting; na Russell cover 16 Olympic Games wey he host six during ein 40-year career for de network. Insyd de United States, NBC Sports dey plan major expansion of ein coverage, wich go include features from ein Olympics broadcasts such as "Gold Zone" den multi-view for Peacock top.

Insyd Brazil, SporTV go be responsible for broadcasting de event insyd de country via subscription television, dey dedicate coverage for de secondary channel den for de extra channel plus accessibility, dey maintain de tradition since Athens 2004, while TV Globo go show bulletins per insyd ein programming, for addition to de summary of de opening den closing ceremonies insyd de early hours of de morning den coverage of de semi-final den final of five-a-side football insyd case de Brazilian team advances. E sanso be de first Paralympic Games since Rio 2016 for wich der no go be full broadcast for free-to-air television insyd de country, since de government broadcaster TV Brasil no acquire de broadcast rights to de event.

## References


## External links

* Paris 2024 Official Homepage